
UZNESENIE VLÁDY SLOVENSKEJ REPUBLIKY

č. 15
z 12. januára 2011
k návrhu osnovy analýzy činnosti a efektívnosti verejnej správy spolu s návrhom príslušných opatrení
	Číslo materiálu:
	45580/2010

	Predkladateľ:
	minister vnútra


Vláda
A. schvaľuje 

A.1. osnovu analýzy činnosti a efektívnosti verejnej správy spolu s návrhom príslušných opatrení;

B. poveruje

ministra vnútra

B.1. dopracovať bod G Výkon originálnych pôsobností orgánov územnej samosprávy podľa požiadaviek  Združenia miest a obcí Slovenska, Únie miest Slovenska a splnomocnenca vlády SR pre územnú samosprávu, integrovaný manažment povodí a krajiny

do 31. januára 2011

C. ukladá
ministrovi vnútra 

C.1. koordinovať príslušné ministerstvá a ostatné ústredné orgány štátnej správy SR pri vykonaní analýzy a príprave a realizácii opatrení súvisiacich so zabezpečením úloh vyplývajúcich z uznesenia vlády SR č. 805 zo 17. novembra 2010

priebežne
D. mení

v uznesení vlády SR č. 805 zo 17. novembra 2010

D.1. v bode B.31 termín úlohy z 30. apríla 2011 na 15. júna 2011,

D.2. v bode B.32 termín úlohy z 30. júna 2011 na 15. apríla 2011; 

E. dopĺňa

E.1. ministra obrany ako nositeľa úlohy B.32 uznesenia vlády SR č. 805 zo 17. novembra 2010;
F. žiada

predsedu Združenia miest a obcí Slovenska
prezidenta Únie miest Slovenska
predsedov samosprávnych krajov
F.1. poskytnúť súčinnosť príslušným ministerstvám a ďalším ústredným orgánom štátnej správy SR pri realizácii úloh vyplývajúcich z bodu B.1 tohto uznesenia

priebežne.

Vykonajú:
1. podpredseda vlády a minister dopravy, výstavby a regionálneho rozvoja 

podpredseda vlády a minister financií 

podpredseda vlády a minister práce, sociálnych vecí a rodiny

minister vnútra 

minister hospodárstva
minister obrany 

minister školstva, vedy, výskumu a športu

minister zdravotníctva 

minister kultúry

minister pôdohospodárstva a rozvoja vidieka

minister životného prostredia

predsedníčka Úradu geodézie, kartografie a katastra SR

predsedníčka Štatistického úradu SR

vedúci Úradu vlády SR
Na vedomie: 
predseda Združenia miest a obcí Slovenska

prezident Únie miest Slovenska

predsedovia samosprávnych krajov
splnomocnenec vlády SR pre územnú samosprávu, integrovaný manažment povodí a krajiny

